钦定古今图书集成/明伦汇编/氏族典/第395卷 > 李谦
## 钦定古今图书集成/明伦汇编/氏族典/第395卷 > 李谦

按《元史李谦传》：“谦字受益，郓之东阿人。祖元，以医著
名。父唐佐，不仕。谦为东平府教授，累官万户府经历，
复教授。东平王磐以谦名闻，召为应奉翰林文字。至
元十五年，升待制。十八年，升直学士，为太子谕德，侍
裕宗于东宫，陈十事。裕宗崩，世祖又命傅成宗于潜
邸，转侍读学士，以足疾辞。成宗即位，升学士。元贞初”，
引疾还家。仁宗即位，召见于行在，疏言九事，帝嘉纳
焉。迁集贤大学士、荣禄大夫，致仕，卒于家。子偘，官至
大名路总管。